ประกาศธนาคารแห่งประเทศไทยที่ สนส. 53/2551เรื่อง การดํารงเงินกองทุนเป็นอัตราส่วนกับสินทรัพย์สําหรับบริษัทเครดิตฟองซิเอร์------------------------------------------อื่นๆ - 1. เหตุผลในการออกประกาศ ปัจจุบัน สถาบันการเงินจําเป็นต้องมีเงินกองทุนให้เพียงพอเพื่อรองรับความเสียหายที่อาจจะเกิดขึ้นในอนาคต หรือชดเชยผลขาดทุนที่ไม่ได้คาดไว้ล่วงหน้า (Unexpected Loss) สถาบันการเงินที่ดํารงเงินกองทุนในอัตราส่วนที่สูงเพียงพอต่อความเสี่ยงของแต่ละสถาบันการเงินจะสร้างความมั่นใจให้แก่ผู้ฝากเงินและเจ้าหนี้ว่า สถาบันการเงินมีความสามารถที่จะปฏิบัติตามข้อตกลงที่ทําไว้ได้ และส่งผลให้เกิดความมั่นคงและเสถียรภาพแก่ระบบสถาบันการเงิน ธนาคารแห่งประเทศไทยจึงกําหนดให้บริษัทเครดิตฟองซิเอร์ดํารงเงินกองทุนเป็นอัตราส่วนกับสินทรัพย์ที่มีความเสี่ยงทั้งหมดของบริษัท ในครั้งนี้ ธนาคารแห่งประเทศไทยได้ออกประกาศฉบับนี้ตามพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยจึงได้รวบรวมประกาศธนาคารแห่งประเทศไทยและหนังสือเวียนที่เกี่ยวข้องกับองค์ประกอบของเงินกองทุนและหลักเกณฑ์การดํารงเงินกองทุนสําหรับบริษัทเครดิตฟองซิเอร์มาประมวลเป็นประกาศฉบับเดียวเพื่ออํานวยความสะดวกให้แก่บริษัทเครดิตฟองซิเอร์และผู้ที่เกี่ยวข้อง โดยสาระสําคัญของหลักเกณฑ์การดํารงเงินกองทุนสําหรับบริษัทเครดิตฟองซิเอร์ไม่มีการเปลี่ยนแปลง และยังคงเป็นไปตามหลักเกณฑ์ที่ธนาคารแห่งประเทศไทยกําหนดซึ่งอาจมีบางส่วนที่ยังไม่สอดคล้องกับหลักการ การดํารงเงินกองทุนตาม The 1998 Basel Capital Accord (Basel I) โดยธนาคารแห่งประเทศไทยมีแผนที่จะปรับปรุงหลักเกณฑ์และอัตราส่วนของการดํารงเงินกองทุนของบริษัทเครดิตฟองซิเอร์ให้สอดกล้องกับ Basel I ซึ่งจะแจ้งให้บริษัทเครดิตฟองซิเอร์ทราบต่อไป ทั้งนี้ บริษัทเครดิตฟองซิเอร์ใดที่ได้รับอนุญาตจากธนาคารแห่งประเทศไทยในเรื่องที่เกี่ยวข้องกับการดํารงเงินกองทุนตามที่กฎหมายฉบับเดิมกําหนดให้บริษัทเครดิตฟองซิเอร์นั้นสามารถดํารงเงินกองทุนนั้นต่อไปได้โดยไม่ต้องยื่นขออนุญาตใหม่อีกครั้งอื่นๆ - 2. อํานาจตามกฎหมาย อาศัยอํานาจตามความในมาตรา 4 มาตรา 29 และมาตรา 30 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยจึงออกหลักเกณฑ์การดํารงเงินกองทุนเป็นอัตราส่วนกับสินทรัพย์ของบริษัทเครดิตฟองซิเอร์ ให้บริษัทเครดิตฟองซิเอร์ถือปฏิบัติตามที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเครดิตฟองซิเอร์ตามกฎหมายว่าด้วยธุรกิจสถาบันการเงินทุกบริษัทอื่นๆ - 4. ประกาศและหนังสือเวียนที่ถูกยกเลิก ตามรายการในเอกสารแนบ 1อื่นๆ - 5. เนื้อหา 5.1 อัตราส่วนการดํารงเงินกองทุน ให้บริษัทเครดิตฟองซิเอร์ดํารงเงินกองทุนทั้งสิ้นเมื่อสิ้นวันหนึ่ง ๆ ไม่ต่ํากว่าร้อยละ 6 ของสินทรัพย์ที่บริษัทเครดิตฟองซิเอร์ต้องนํามาดํารงเงินกองทุนตาม 5.3 อัตราส่วนการดํารงเงินกองทุนตามวรรคหนึ่งใช้เฉพาะสําหรับบริษัทเครดิตฟองซิเอร์เท่านั้น ส่วนอัตราส่วนการดํารงเงินกองทุนของกลุ่มธุรกิจทางการเงิน ให้ถือปฏิบัติตามประกาศธนาคารแห่งประเทศไทยว่าด้วยหลักเกณฑ์การกํากับแบบรวมกลุ่ม 5.2 องค์ประกอบของเงินกองทุน ให้เงินกองทุนทั้งสิ้นของบริษัทเครดิตฟองซิเอร์ ประกอบด้วยยอดรวมของเงินกองทุนตาม 5.2.1 หักด้วยรายการหักจากเงินกองทุนตาม 5.2.2 ดังนี้ 5.2.1 เงินกองทุน ประกอบด้วย (1) ทุนชําระแล้ว ซึ่งรวมทั้งส่วนล้ํามูลค่าหุ้นที่บริษัทเครดิตฟองซิเอร์ได้รับ และเงินที่บริษัทเครดิตฟองซิเอร์ได้รับจากการออกใบสําคัญแสดงสิทธิที่จะซื้อหุ้นของบริษัทเครดิตฟองซิเอร์นั้น (2) ทุนสํารองตามกฎหมาย (3) เงินสํารองที่ได้จัดสรรจากกําไรสุทธิเมื่อสิ้นงวดการบัญชีตามมติที่ประชุมใหญ่ผู้ถือหุ้น หรือตามข้อบังกับของบริษัทเครดิตฟองซิเอร์ แต่ไม่รวมถึงเงินสํารองสําหรับการลดค่าของสินทรัพย์ และเงินสํารองเพื่อการชําระหนี้ (4) กําไรสุทธิคงเหลือหลังจากการจัดสรร 5.2.2 รายการหักจากเงินกองทุน (1) มูลค่าของหุ้นที่บริษัทเครดิตฟองซิเอร์ได้ซื้อคืนตามกฎหมายว่าด้วยบริษัทมหาชนจํากัด ด้วยวิธีราคาตามมูลค่าตามแนวปฏิบัติทางการบัญชีเกี่ยวกับหุ้นซื้อคืนของกิจการ (2) ผลขาดทุนที่เกิดขึ้นในทุกงวดการบัญชี (3) ค่าความนิยม (Goodwill) ที่นับเป็นสินทรัพย์ตามจํานวนที่ปรากฏในงบการเงินซึ่งได้จัดทําตามมาตรฐานการบัญชีที่เกี่ยวข้อง ทั้งนี้ งวดระยะเวลาในการนับรายการแต่ละประเภทเข้าเป็นเงินกองทุน หรือหักออกจากเงินกองทุน ปรากฏตามเอกสารแนบ 2 5.3 สินทรัพย์ที่บริษัทเครดิตฟองซิเอร์ต้องนํามาดํารงเงินกองทุน สินทรัพย์ที่บริษัทเครดิตฟองซิเอร์ต้องนํามาดํารงเงินกองทุน หมายถึง ยอดรวมของสินทรัพย์รวมทั้งสิ้นบวกกลับด้วยรายการหักทุกรายการในรายงานฐานะการเงิน และหักด้วยรายการหักออกจากสินทรัพย์ตามที่ธนาคารแห่งประเทศไทยกําหนด 5.3.1 สินทรัพย์รามทั้งสิ้น หมายถึง ยอดสินทรัพย์รวมที่ปรากฏในรายงานฐานะการเงิน 5.3.2 รายการหักทุกรายการในรายงานฐานะการเงิน ได้แก่ ส่วนต่ําจากการปรับมูลค่าของหลักทรัพย์ ค่าเผื่อหนี้สงสัยจะสูญ ค่าเผื่อการลคราคาของทรัพย์สินรอการขาย ค่าเผื่อจากการด้อยค่าของสินทรัพย์ ทั้งนี้ รายการหักดังกล่าวไม่นับรวมค่าเสื่อมราคาสะสม 5.3.3 รายการหักออกจากสินทรัพย์ตามที่ธนาคารแห่งประเทศไทยกําหนด ประกอบด้วย (1) สินทรัพย์สภาพคล่องตามประกาศธนาคารแห่งประเทศไทยว่าด้วยการกําหนดให้บริษัทเงินทุนและบริษัทเครดิตฟองซิเอร์ดํารงสินทรัพย์สภาพคล่อง (2) สินทรัพย์ตามรายการในประกาศธนาคารแห่งประเทศไทยว่าด้วยการกําหนดให้บริษัทเงินทุนและบริษัทเครดิตฟองซิเอร์ดํารสินทรัพย์สภาพคล่อง ส่วนที่ไม่เป็นสภาพคล่อง (3) เงินสด (4) หุ้น หุ้นกู้ พันธบัตร หรือตราสารแสดงสิทธิในหนี้ที่ออกโดยธนาคารอาคารสงเคราะห์ ธนาคารเพื่อการเกษตรและสหกรณ์การเกษตร ธนาคารออมสิน ธนาคารเพื่อการส่งออกและนําเข้าแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือธนาคารอิสลามแห่งประเทศไทย (5) บัตรเงินฝากที่ออกโดยบริษัทเงินทุน (6) อสังหาริมทรัพย์เพื่อใช้เป็นสถานที่สําหรับประกอบธุรกิจ หรือสําหรับเป็นที่พัก หรือเพื่อสวัสดิสงเคราะห์ของพนักงานและลูกจ้าง เมื่อได้หักค่าเสื่อมราคาสะสมแล้ว (7) เครื่องใช้และเครื่องตกแต่งสํานักงาน หรือสําหรับบ้านพัก หรือสถานที่เพื่อสวัสดิสงเคราะห์ของพนักงานและลูกจ้าง เมื่อได้หักค่าเสื่อมราคาสะสมแล้วอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย